Ehdotus: Neuvoston asetus tariffi- ja tilastonimikkeistöstä ja yhteisestä tullitariffista annetun neuvoston asetuksen (ETY) N:o 2658/87 liitteen I muuttamisesta /* KOM/2000/0557 lopull. - ACC 2000/0229 */





Ehdotus: NEUVOSTON ASETUS tariffi- ja tilastonimikkeistöstä ja yhteisestä tullitariffista annetun neuvoston asetuksen (ETY) N:o 2658/87 liitteen I muuttamisesta (komission esittämä) PERUSTELUT 1. Neuvosto hyväksyi yhteisön puolesta päätöksellään 97/359/EY informaatioteknologiatuotteiden kauppaa koskevan sopimuksen (ITA-sopimus) sekä sen täytäntöönpanoa koskevan tiedonannon. 2. Tässä sopimuksessa luetellaan sen soveltamisalaan kuuluvat eritellyt tuotteet riippumatta siitä, mihin nimikkeeseen ne luokitellaan harmonoidussa järjestelmässä (lisäys B ja osa lisäyksessä A olevasta 2 jaksosta). ITA-sopimukseen osallistujat ovat laatineet lisäyksen B tuotteiden osalta tullitariffeihinsa tarvittavat alanimikkeet, joihin kyseiset tuotteet kuuluvat ja ilmoittaneet niistä muille osallistujille. 3. ITA-sopimuksen yhteydessä on aloitettu menettely, jossa osallistujat kokoontuvat tarkastelemaan niiden kesken esiintyviä eroja informaatioteknologiatuotteiden luokittelussa, alkaen lisäyksessä B eritellyistä tuotteista. Tämän menettelyn tuloksena on tehtävä tiettyjä muutoksia yhteisön tullitariffiin luomalla tiettyjä alanimikkeitä HS-nimikkeistöön tai poistamalla niitä siitä, jotta yhteisön ITA-sopimuksesta johtuvia sitoumuksia voidaan noudattaa. 4. Tämän ehdotuksen tarkoituksena on huomioida tullitariffissa yksi erityinen tuotelaji, jota pidetään ITA-sopimukseen kuuluvana, mutta johon ei tällä hetkellä sovelleta ITA-tullikohtelua. 5. Edellä esitetyn perusteella ehdotetaan, että neuvoston asetuksen (ETY) N:o 2658/87 liitettä I muutetaan ehdotetun mukaisesti. 2000/0229 (ACC) Ehdotus: NEUVOSTON ASETUS tariffi- ja tilastonimikkeistöstä ja yhteisestä tullitariffista annetun neuvoston asetuksen (ETY) N:o 2658/87 liitteen I muuttamisesta EUROOPAN YHTEISÖJEN NEUVOSTO, joka ottaa huomioon Euroopan yhteisön perustamissopimuksen, ja erityisesti sen 133 artiklan, ottaa huomioon komission ehdotuksen, sekä katsoo seuraavaa: (1) Tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetulla neuvoston asetuksella (ETY) N:o 2658/87 [1], sellaisena kuin se on viimeksi muutettuna komission asetuksella (EY) N:o 1264/2000 [2] 8 päivänä kesäkuuta 2000, otettiin käyttöön yhdistettynä nimikkeistönä tunnettu tavaranimikkeistö, jossa luetellaan yhteisen tullitariffin sopimustullit. [1] EYVL L 256, 07.09.1987, s. 1. [2] EYVL L 144, 17.06.2000, s. 6. (2) Neuvosto hyväksyi informaatioteknologiatuotteiden tullien poistamisesta 24 päivänä maaliskuuta 1997 tehdyllä päätöksellään 97/359/EY [3] yhteisön puolesta informaatioteknologiatuotteiden kauppaa koskevan sopimuksen, joka tunnetaan "informaatioteknologiasopimuksena", sekä sen täytäntöönpanoa koskevan tiedonannon. [3] EYVL L 155, 12.06.1997, s. 1. (3) Tämän sopimuksen mukaisesti osallistujat kokoontuvat tarkastelemaan niiden kesken esiintyviä eroja informaatioteknologiatuotteiden luokittelussa, alkaen lisäyksessä B eritellyistä tuotteista. Tämän menettelyn tuloksena on muutettava asetuksessa (EY) N:o 2658/87 olevaa yhteisön tullitariffia. ON ANTANUT TÄMÄN ASETUKSEN: 1 artikla 1. Muutetaan tariffi- ja tilastonimikkeistöstä ja yhteisestä tullitariffista annetun neuvoston asetuksen (ETY) N:o 2658/87 liite I tämän asetuksen liitteen mukaisesti. 2. Tässä asetuksessa säädettyjä muutoksia yhdistetyn nimikkeistön alanimikkeisiin sovelletaan Taric-alanimikkeinä, kunnes ne sisällytetään yhdistettyyn nimikkeistöön asetuksen (ETY) N:o 2658/87 12 artiklan mukaisesti. 2 artikla Tämä asetus tulee voimaan sitä päivää seuraavana päivänä, jona se julkaistaan Euroopan yhteisöjen virallisessa lehdessä. Sitä sovelletaan 1 päivästä lokakuuta 2000. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä [...] Neuvoston puolesta Puheenjohtaja LIITE >TAULUKON PAIKKA> RAHOITUSSELVITYS 1. Toimenpiteen nimi Ehdotus neuvoston asetukseksi tariffi- ja tilastonimikkeistöstä ja yhteisestä tullitariffista annetun neuvoston asetuksen (ETY) N:o 2658/87 liitteen I muuttamisesta. 2. Budjettikohta/-kohdat 12 luvun 120 artikla. 3. Oikeusperusta Perustamissopimuksen 26 artikla. 4. Toimenpiteen kuvaus Informaatioteknologiasopimuksesta johtuvan tullisitoumuksen täytäntöönpano. 5. Rahoitusvaikutukset Ei muutoksia informaatioteknologiasopimuksen hyväksymisen yhteydessä mainittuihin rahoitusvaikutuksiin nähden. 6. Petostenvastaiset toimenpiteet Yhteisön tullikoodeksin mukaisten tavanomaisten toimenpiteiden soveltaminen.